6. kedy a ako môžem platiť za služby a tovar?
spôsoby platby za služby a tovar:   
- internet banking  
na online úhradu cez bankový účet je možné využiť internetbanking vašej banky, v ktorej ste klientom. platbu prostredníctvom internetbankingu je možné uhradiť jedine v takom prípade, že máte túto službu aktivovanú a banka v nej umožňuje zadať všetky potrebné údaje (číslo účtu, špecifický symbol, suma).  
- trvalý príkaz  
platbu môžete uskutočniť aj pomocou trvalého príkazu, ktorý si môžete zriadiť prostredníctvom vyššie spomínanej služby internetbanking alebo vám s jeho zriadením pomôžu na pobočkách vašej banky.   
- prevodný príkaz  
faktúru môžete uhradiť taktiež aj vypísaním prevodného príkazu pri osobnej návšteve vašej banky. nevýhodou tohto spôsobu sú poplatky za realizáciu platby a nutnosť zdĺhavého vypisovania platobných údajov. o výške týchto poplatkov sa informujte vo svojej banke.  
- platba v hotovosti  
faktúru môžete uhradiť prostredníctvom qr kódu, ktorý je súčasťou faktúry, a to na všetkých pobočkách slovenskej pošty. kvôli overeniu vašej totožnosti, podobne ako v banke, je potrebné aby ste pri platbe predložili váš občiansky preukaz alebo cestovný pas. overenie totožnosti vyžaduje zákon o ochrane pred legalizáciou príjmov z trestnej činnosti a o ochrane pred financovaním terorizmu a zákon o platobných službách.  
Ďalšou možnosťou úhrady faktúry v hotovosti je platba prostredníctvom poštového peňažného poukazu na pošte. do tohto poukazu je ale potrebné doplniť platobné údaje a špecifický symbol z faktúry. faktúru môžete tiež uhradiť realizáciou hotovostného vkladu v banke na účet primatel s.r.o. v tatra banka, a.s. číslo účtu je uvádzané vo faktúre. pre identifikáciu vašej platby nezabudnite uviesť Špecifický symbol.
záujemca o internetové služby je povinný vždy pred podpísaním zmluvy, ak si to spoločnosť primatel vyžiada, predložiť platné doklady (občiansky preukaz) vzťahujúce sa na jeho osobu.